[{"text_idx": "#000000", "text": "Mae siopau llyfrau annibynnol yn gwneud cyfraniad pwysig i economi Cymru ac i\u2019w cymunedau lleol, ac fel Cyngor Llyfrau rydym ni yma i\u2019w cefnogi ar hyd y daith. Caiff y gwaith yma ei arwain gan ein Adran Gwerthu a Gwybodaeth sydd wedi\u2019i lleoli yn ein Canolfan Ddosbarthu ym Mharc Menter Glanyrafon ar gyrion Aberystwyth."}, {"text_idx": "#000001", "text": "Mae gennym di\u0302m o swyddogion gwerthu yn gwasanaethu Cymru gyfan ac yn ymweld pan fo amgylchiadau\u2019n caniatau a\u0302 siopau yn ogystal ag ysgolion a llyfrgelloedd."}, {"text_idx": "#000002", "text": "Maen nhw\u2019n gallu cymryd archebion, trefnu bod gan siopau ddeunydd hyrwyddo ar gyfer teitlau penodol, trafod pa lyfrau sy\u2019n gwerthu orau, rhannu gwybodaeth am lyfrau newydd sydd ar fin eu cyhoeddi a mwy."}, {"text_idx": "#000003", "text": "Os ydych chi\u2019n berchennog siop ac eisiau gwybod pwy eich swyddog gwerthu, cysylltwch gyda\u2019n Hadran Gwerthu a Gwybodaeth."}, {"text_idx": "#000004", "text": "Caiff archebion gan siopau llyfrau eu prosesu drwy ein Canolfan Ddosbarthu yn Aberystwyth."}, {"text_idx": "#000005", "text": "Ar unrhyw adeg, mae o ddeutu hanner miliwn o lyfrau o Gymru mewn stoc yn warws y Ganolfan ac mae manylion yr holl deitlau gwahanol i\u2019w cael ar . Rydym hefyd yn anfon e-bost rheolaidd at lyfrwerthwyr yn eu hysbysu o\u2019r llyfrau diweddaraf o\u2019r wasg yng Nghymru."}, {"text_idx": "#000006", "text": "Mae gan y Cyngor gysylltiadau hefyd a\u0302 dosbarthwyr llyfrau ym Mhrydain i sicrhau bod llyfrau o Gymru ar gael ar draws y byd."}, {"text_idx": "#000007", "text": "Rydym yn cynnig gwasanaeth dosbarthu diwrnod-wedyn i siopau llyfrau sy\u2019n archebu cyn hanner dydd (Llun-Gwener). Nid oes ta\u0302l cludiant yn cael ei godi ar gyfer archebion sy\u2019n werth mwy na \u00a366.66 net."}, {"text_idx": "#000008", "text": "Mae\u2019r Ganolfan Ddosbarthu yn hunangynhaliol, ac nid yw\u2019n derbyn unrhyw nawdd tuag at ei chynnal trwy\u2019r pwrs cyhoeddus."}, {"text_idx": "#000010", "text": "Mae cefnogaeth ariannol ar gael ar gyfer llyfrwerthwyr sydd am drefnu stondin lyfrau mewn amrywiol ddigwyddiadau drwy Gymru \u2013 o ffeiriau ysgol i\u2019r Sioe Fawr a\u2019r Eisteddfod Genedlaethol."}, {"text_idx": "#000013", "text": "Pan fydd unigolion yn prynu llyfrau drwy , mae modd iddyn nhw enwebu siop lyfrau annibynnol i dderbyn comisiwn ar y gwerthiant. Bydd y comisiwn yn cael ei dalu i\u2019r llyfrwerthwyr ar ddiwedd y flwyddyn ariannol gan Adran Gyllid y Cyngor Llyfrau."}, {"text_idx": "#000014", "text": "Mae\u2019r holl lyfrau ar ar gael trwy\u2019r siopau llyfrau, neu i\u2019w prynu ar-lein."}, {"text_idx": "#000015", "text": "Pan fydd unigolion yn prynu e-lyfr drwy ffolio.cymru, mae modd iddyn nhw enwebu siop lyfrau annibynnol i dderbyn comisiwn ar y gwerthiant. Bydd y comisiwn yn cael ei cael ei drosglwyddo i gyfrif y siop lyfrau dan sylw mewn un taliad sengl ar ddiwedd pob chwarter, a bydd y llyfrwerthwr yn derbyn adroddiad misol yn nodi\u2019r gwerthiant gan Adran Gyllid y Cyngor, yn ogystal ag ebost unigol drwy wefan ffolio."}]